
RAPORT

asupra propunerii legislative privind instituirea stagiului de practică pentru studenţi

În urma examinării propunerii legislative privind instituirea stagiului de practică pentru studenţi, în şedinţa din 30 octombrie 2001, Comisia a hotărât că aceasta nu poate fi acceptată şi propune Plenului respingerea pentru următoarele motive:

- necorelare cu Legea învăţământului;
- potrivit art.92 din Legea învăţământului autonomia universitară vizează şi stabilirea planurilor de învăţământ  şi a programelor analitice în acord cu strategiile şi cu standardele naţionale ale dezvoltării învăţământului superior. Menţionăm că planurile de învăţământ şi programele analitice cuprind şi stagiile de practică pentru studenţi, potrivit profilului şi specializării acestora. În acest sens universităţile încheie contracte de practică cu agenţii economici şi organizaţii profesionale şi patronale recunoscute la nivel naţional.

În raport de obiectul şi conţinutul său, propunerea legislativă face parte din categoria legilor ordinare.

